**Ajka város Önkormányzata Képviselő-testületének**

**24/2020. (VIII.24.) önkormányzati rendelete**

**az építményadóról és egyes helyi adórendeletek módosításáról szóló 18/2018. (XI.22.) önkormányzati rendelet módosításáról**

Ajka város Önkormányzatának Képviselő-testülete a helyi adókról szóló 1990. évi C. törvény 1.§ (1) bekezdésben kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:

1.§ Ajka Város Önkormányzata Képviselő-testületének az építményadóról és egyes helyi adórendeletek módosításáról szóló 18/2018. (XI.22.) önkormányzati rendelete (a továbbiakban: Ér.) a következő 5/A. §-al egészül ki:

„5/A. §. A reklámhordozók után fizetendő építményadót 2020. évre időarányosan fizeti meg az adóalany 2020. január 1-július 14. közötti időszakra.”

2. § Az Ér. 18. §-a a következő rendelkezéssel egészül ki:

„(3) Hatályát veszti az 5/A. § 2020. december 31-én.”

3.§ Hatályát veszti az Ér.

a) 1. § (4) bekezdése,

b) 2. § (1) bekezdése és

c) 3. § (2) bekezdése.

4. § Ez a rendelet a kihirdetését követő napon lép hatályba.

### **Schwartz Béla sk. Dr. Jáger László sk.**

 **polgármester jegyző**

**A rendelet kihirdetésének napja:** 2020. augusztus 24.

**INDOKOLÁS**

**Általános indokolás**

Magyarország 2021. évi központi költségvetésének megalapozásáról szóló 2020. évi LXXVI. törvény 4. §. (1) bekezdése hatályon kívül helyezte a reklámhordozók utáni építményadóra vonatkozó rendelkezéseket.

A 150.§ (1) bekezdése alapján a módosítás 2020. július 15-én lép hatályba, tehát a reklámhordozók utáni építményadót 2020. évre időarányosan január 1- július 14. közötti időszakra kell megállapítani. Amiatt, hogy az önkormányzat rendelete ne kerüljön ellentétbe a törvényi szabályozással, szükséges a helyi építményadó rendeletből hatályon kívül helyezni a reklámhordozók adójára vonatkozó rendelkezéseket.

**Részletes indokolás**

**Az 1. §-hoz.**

Tekintettel arra, hogy e rendelet elfogadása, illetve tervezett hatálybalépése a törvényi módosítás hatálybalépését követő időpontban történik, szükséges átmeneti rendelkezésként megfogalmazni, hogy az adófizetési kötelezettség ebben az évben időarányosan terheli az adóalanyokat január 1-je és július 14-e közötti időtartamra.

**A 2. §-hoz.**

A 2020-as adóévre vonatkozó átmeneti rendelkezést deregulációs szempontból nem célszerű tovább hatályban tartani, ezért annak 2020. december 31-i időponttal történő hatályon kívül helyezéséről rendelkezik a tervezet.

**A 3. §-hoz.**

Az építményadóról szóló rendelet reklámhordozók adójára vonatkozó valamennyi rendelkezésének hatályon kívül helyezéséről rendelkezik. (Mentesség, adóalap, adó mértéke.)

**A 4. §-hoz.**

A módosító rendelkezés hatályba lépésének időpontját határozza meg.

Ajka, 2020. augusztus 4.

Dr. Jáger László

címzetes főjegyző